b'\n_START_ARTICLE_\nGuild Wars\n_START_SECTION_\nIgre\n_START_PARAGRAPH_\nZgodbe vseh iger so zastavljene v domi\xc5\xa1ljijskem svetu Tyria. Igralec lahko potuje med kontinenti, \xc4\x8de je seveda kupil kampanjo, katere zgodba se na tem kontinentu odvija.\n_START_SECTION_\nGuild Wars (Prophecies)\n_START_PARAGRAPH_\nDatum izida: 26. april 2005_NEWLINE__NEWLINE_Dogajanje poteka na kontinentu Tyria. Igralec pri\xc4\x8dne v kraljestvu Ascalon, ki je pod napadom s strani rase po imenu Charr. Zgodba igralce popelje iz Ascalona skozi Shiverpeak Mountains, ki so sredi dr\xc5\xbeavljanske vojne med \xc5\xa1krati. Na eni strani dobri Deldrimor \xc5\xa1krati na drugi zlobni Stone Summit. Pot se nadaljuje v kraljestvo Kryta, ki jo napadajo nemrtvi, skozi Maguuma Jungle, v Crytal Desert kjer igralci izvedo, da so Chosen \xe2\x80\x93 izbranci, ki jim je po prerokba|prerokbi (Flameseeker Prophecies) zmajevke Glint usojeno premagati raso mogo\xc4\x8dnih \xc4\x8darodejev po imenu Mursaat. Nato se vrnejo v Shiverpeak Mountains, pomagajo Deldrimor \xc5\xa1kratom potisniti nazaj Stone Summit \xc5\xa1krate ter gredo skozi portal, ki jih popelje na Ring of Fire. Tu s pomo\xc4\x8djo vizirja Khilbrona zape\xc4\x8datijo usodo Mursaatov. Hkrati izvedo da jih je Khilbron prevaral in je v resnici lich, ki jih je zlorabil, da so prelomili pe\xc4\x8dat in s tem sprostili titane. S pomo\xc4\x8djo mogo\xc4\x8dnega artefakta Scepter of Orr, Khilbron prevzame nadzor nad titani in namerava zavladati svetu. Igralci ga premagajo in s pomo\xc4\x8djo njegove du\xc5\xa1e ponovno zape\xc4\x8datijo titane.\n_START_SECTION_\nGuild Wars Factions\n_START_PARAGRAPH_\nDatum izida: 28. april 2006_NEWLINE__NEWLINE_Dogajanje poteka na kontinentu Cantha v okolju z aziatskim pridihom. Igralec pri\xc4\x8dne kot nov \xc5\xa1tudent v Shing Jea Monastery. Prav kmalu se v Canthi pojavi bolezen, ki pohabi vsa \xc5\xbeiva bitja in jih spremeni v po\xc5\xa1asti po imenu Afflicted. Igralec se skupaj z ravnateljem samostana, ki ga kli\xc4\x8dejo Master Togo, odpravi iskat izvor te bolezni. Ugotovi se, da to bolezen \xc5\xa1iri duh telesnega stra\xc5\xbearja po imenu Shiro Tagachi, ki pred leti ubil takratnega cesarja. Da ga igralec lahko premaga, mora ustvariti zavezni\xc5\xa1tvo med sprtimi ljudstvi Luxon in Kurzick, saj so mu le s skupnimi mo\xc4\x8dmi lahko kos. Shirotov namen se je ponovno vrniti med \xc5\xbeive. Zadnja stvar, ki mu manjka za urok je kri kraljeve dru\xc5\xbeine. To dobi, ko se Master Togo \xc5\xbertvuje, da bi re\xc5\xa1il svojega polbrata \xe2\x80\x93 trenutnega cesarja. Igralci morajo nato premagati Shirota.\n_START_SECTION_\nGuild Wars Nightfall\n_START_PARAGRAPH_\nDatum izida: 27. oktober 2006_NEWLINE__NEWLINE_Dogajanje poteka na kontinentu Elona v okolju z afri\xc5\xa1kim pridihom. Igralec pri\xc4\x8dne na otoku Istan kot poveljnik organizacije, ki \xc5\xa1\xc4\x8diti Elono \xe2\x80\x93 Sunspears. Po otoku se za\xc4\x8dnejo \xc5\xa1iriti temne sile katerih izvor je pozabljen bog Abaddon, bog skrivnosti, ki so ga zaradi izdaje ostali bogovi zape\xc4\x8datili v odsek obmo\xc4\x8dja znanega kot Realm of Torment. Igralcu se v boju proti bogu postavi naproti vladarica de\xc5\xbeele Kourna, Varesh Osssa, ki Abaddona \xc4\x8dasti. Poleg navadnih vojakov ima na voljo \xc5\xa1e demone, ki ji jih je dal na razpolago Abaddon. Igralca zgodba popelje skozi Kourno, Vabbi in Sulfurous Wastes do Gate of Torment, kjer premaga Varesh. Ob Vareshini smrti se odpre portal v Realm of Torment, ki igralca potegne vase. Igralec nato potuje skozi Realm of Torment in se na koncu soo\xc4\x8di z Abaddonom.\n_START_SECTION_\nGuild Wars Eye of the North\n_START_PARAGRAPH_\nDatum izida: 31. avgust 2007_NEWLINE__NEWLINE_Je edina raz\xc5\xa1iritev v seriji. Dogajanje poteka na kontinentu Tyria. Po celotnem svetu Tyria se dogajajo potresi katerih vzrok je prebujenje po\xc5\xa1asti znane kot The Great Destroyer globoko pod zemljo. Na povr\xc5\xa1je po\xc5\xa1ilja svojo vojsko Destroyerjev. Nevarnosti, ki jo predstavlja se zavedajo samo \xc5\xa1kratje. Igralec nato mora pridobiti \xc5\xa1e pomo\xc4\x8d od Ebon Vanguard \xe2\x80\x93 voja\xc5\xa1ke enote iz Ascalona, ki se bori proti Charrom za frontnimi \xc4\x8drtami, Nornov \xe2\x80\x93 lovci severa, povpre\xc4\x8dno dvakrat ve\xc4\x8dji od ljudi, izredno inteligentnih bitij z imenom Asura, ki so jih na povr\xc5\xa1je prignali Destroyerji. Z njihovo pomo\xc4\x8djo se igralec prebije do jame v kateri se nahaja The Great Destroyer in ga premaga.'